
Lietuvos automobilių kelių direkcija prie Susisiekimo ministerijos (toliau – Kelių direkcija) išnagrinėjo Jūsų 2019-06-19 rašte Nr. S-075 išdėstytą informaciją dėl viešajam transportui panaikinto prioriteto persikelti keltu per Klaipėdos valstybinio jūrų uosto akvatoriją į Kuršių neriją ir iš Kuršių nerijos ir informuoja, kad Kelių direkcija nėra atsakinga už perkėlimo keltais tvarkos organizavimą ir nereguliuoja AB „Smiltynės perkėla“ paslaugų teikimo tvarkos.
Kelių direkcija Lietuvos Respublikos Vyriausybės 2018 m. rugsėjo 19 d. nutarimu Nr. 932 „Dėl Lietuvos Respublikos Vyriausybės 2005 m. balandžio 21 d. nutarimo Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ pakeitimo“ paskirta organizuoti kelių naudotojo mokesčio sumokėjimo ir keleivių ir transporto priemonių, gaunančių perkėlimo keltais per Klaipėdos valstybinio jūrų uosto akvatoriją į Kuršių neriją ir iš Kuršių nerijos bilieto kainos kompensaciją, registravimą Kelių direkcijos valdomoje Valstybinės reikšmės kelių eismo informacinėje sistemoje.
[bookmark: _GoBack]Minėtu nutarimu patvirtintas Kelių priežiūros ir plėtros programos finansavimo lėšų naudojimo perkėlimo keltais per Klaipėdos valstybinio jūrų uosto akvatoriją į Kuršių neriją ir iš Kuršių nerijos bilieto kainai kompensuoti ir gyventojų ir jų lengvųjų automobilių neatlygintino perkėlimo užlietu krašto kelio Šilutė–Rusnė ruožu sąnaudoms kompensuoti tvarkos aprašas, įsigaliojęs 2019 m. sausio 1 d., nustato keleivių ir transporto priemonių, nurodytų Lietuvos Respublikos kelių priežiūros ir plėtros programos finansavimo įstatymo 9 straipsnio 6 dalyje (toliau – keleiviai ir transporto priemonės), perkėlimo keltais per Klaipėdos valstybinio jūrų uosto akvatoriją į Kuršių neriją ir iš Kuršių nerijos bilietų kainos kompensavimo tvarką.
Lietuvos Respublikos transporto veiklos pagrindų įstatymo 13 straipsnio 1 punkte numatyta, kad Vyriausybė ar jos įgaliota institucija ir (ar) savivaldybių institucijos užtikrina socialiai būtinų transporto paslaugų teikimą visuomenei. Patiriami dėl šių paslaugų teikimo nuostoliai vežėjams yra kompensuojami Vyriausybės ar jos įgaliotos institucijos ir (ar) savivaldybių. Taip pat šio įstatymo 3 straipsnyje nurodoma, kad Valstybė teisinėmis, o prireikus ir finansinėmis, priemonėmis užtikrina viešosios transporto infrastruktūros objektų prieinamumą lygiomis teisėmis ir nediskriminacinėmis sąlygomis visiems vidaus (šalies) transporto infrastruktūros objektų naudotojams, taip pat šios infrastruktūros naudotojams iš užsienio, vadovaujantis tarptautinėmis sutartimis ir susitarimais.
Todėl dar kartą pažymime, kad perkėlimo keltais bilieto kainos kompensavimas ir pirmenybinė eilė nėra susiję ir Kelių direkcija yra atsakinga tik už bilieto kainos kompensavimo tvarką.

